Diari Oficial de la Generalitat Valenciana


Sumari del DOGV 2920, del 31-01-1997 (1997/894497)

RESOLUCIÓ de 15 de gener de 1997, de la Direcció General de Produccions, Mercats i Pesca, per la qual es dóna publicitat al Pla d'Innovació Tecnològica amb vigència per a l'exercici 1997, en relació amb l'ordre sobre mesures d'estímul i suport a la promoció de noves tecnologies en maquinària i equipaments agraris.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2920

Data del DOGV
:   31-01-1997

Secció del DOGV
:   ALTRES DISPOSICIONS

Número del document
:   1997/894497


Data del document
:   15-01-1997

Organisme emissor
:   Conselleria d'Agricultura i Medi Ambient

Tipus de document
:   Resolució

RESOLUCIÓ de 15 de gener de 1997, de la Direcció General de Produccions, Mercats i Pesca, per la qual es dóna publicitat al Pla d'Innovació Tecnològica amb vigència per a l'exercici 1997, en relació amb l'ordre sobre mesures d'estímul i suport a la promoció de noves tecnologies en maquinària i equipaments agraris.  
En l'article segon de l'Ordre de 13 de juliol de 1993, de la Conselleria d'Agricultura i Pesca, per a l'aplicació a la Comunitat Valenciana de l'Ordre Ministerial de 19 de febrer de 1993, sobre mesures d'estímul i suport a la promoció de noves tecnologies en maquinària i equipaments agraris, s'estableix que per als exercicis 1994 i següents es publicaran, per resolució de la Direcció General de Producció i Indústries Agràries, els respectius plans d'innovació tecnològica vigents per a cada exercici  
D'acord amb això, resolc:  
Aprovar el Pla d'Innovació Tecnològica per a l'exercici 1997, amb la relació de maquinària i equipaments subvencionables que s'indica en l'annex.  
València, 15 de gener de 1997.- El director general de Produccions, Mercats i Pesca: José Miguel Ferrer Arranz.  
Annex  
Pla d'Innovació Tecnològica per a 1997  
1. Tecnificació de les tasques de sembra i plantació en conreus hortofructícoles.  
1.1 Sembradores directes.  
1.2 Equips d'anivellament amb làser.  
1.3 Trasplantadores.  
1.4 Equips combinats de sembra i preparació del terreny.  
1.5 Equips multifuncionals per a la preparació del terreny en la sembra de l'arròs.  
2. Millora de les instal·lacions dels hivernacles destinats a la producció hortofructícola.  
2.1 Equips especials de tractaments i fertirrigació.  
2.2 Equipament automàtic per a hivernacles.  
2.3 Sembradores monogrà.  
3. Mecanització de la col·locació i recollida de proteccions plàstiques.  
3.1 Equips combinats per a trasplantament i extensió de pel·lícula plàstica.  
3.2 Maquinària per a la recollida i la recuperació de plàstics.  
3.3 Maquinària per a la col·locació de plàstics.  
4. Distribució i manipulació de productes fitosanitaris i adobs.  
4.1 Aplicadors-enterradors de fems, compostos i fangs.  
4.2 Nous equips de tractaments fitosanitaris.  
4.3 Nous equips de distribució de fertilitzants minerals.  
4.4 Emmagatzematge i distribució d'adobs líquids.  
4.5 Equips autopropulsats per a adobat i tractament en el conreu de l'arròs.  
5. Mecanització de les tasques de poda.  
5.1 Equips de poda automàtica.  
5.2 Recollidores i trituradores de restes de poda.  
6. Recol·lecció mecanitzada de productes hortofructícoles.  
6.1 Veremadores i remolcs especials.  
6.2 Recol·lectores d'hortícoles.  
6.3 Arrancadores i plataformes auxiliars.  
6.4 Equips de recol·lecció en fruiters i oliverar: plataformes, espolsadors, recollidores pneumàtiques, netejadores, peladores, carretons i elements d'ajuda a la paletització.  
7. Subministrament de combustible per a usos agrícoles en zones desafavorides.  
7.1 Equipament automàtic per a la distribució i subministrament de gasoli agrícola.  
8. Altres  
8.1 Plataformes per al transport per carretera de la maquinària utilitzada en el conreu de l'arròs.